CELEX: 62009CO0312
Language: lv
Date: 2010-06-17 00:00:00
Title: Tiesas rīkojums (septītā palāta) 2010. gada 17.jūnijā. # Giorgos Michalias pret Christina A. Ioannou-Michalia. # Lūgums sniegt prejudiciālu nolēmumu: Anotato Dikastirio Kyprou - Kipra. # Reglamenta 104. panta 3. punkta otrā daļa - Regula (EK) Nr. 1347/2000 - 2., 42. un 46. pants - Tiesu iestāžu sadarbība civillietās - Jurisdikcija laulības lietās - Valsts pievienošanās Eiropas Savienībai - Pirms pievienošanās uzsākta šķiršanās procedūra - Regulas (EK) Nr. 1347/2000 piemērojamība laikā. # Lieta C-312/09.

Tiesas (septītā palāta) 2010. gada 17. jūnija rīkojums – Michalias/Ioannou‑Michalia
      (lieta C‑312/09)
      Reglamenta 104. panta 3. punkta otrā daļa – Regula (EK) Nr. 1347/2000 – 2., 42. un 46. pants – Tiesu iestāžu sadarbība civillietās – Jurisdikcija laulības lietās – Valsts pievienošanās Eiropas Savienībai – Pirms pievienošanās uzsākta šķiršanās procedūra – Regulas (EK) Nr. 1347/2000 piemērojamība laikā
      1.                     Tiesu iestāžu sadarbība civillietās – Jurisdikcija, spriedumu atzīšana un izpilde laulības lietās un lietās par vecāku atbildību
            – Regula Nr. 1347/2000 (2003. gada Pievienošanās akts; Padomes Regulas Nr. 1347/2000 2. pants, 42. panta 1. punkts un 46. pants)
            (sal. ar 25. un 26. punktu un rezolutīvo daļu)
      2.                     Tiesu iestāžu sadarbība civillietās – Jurisdikcija, spriedumu atzīšana un izpilde laulības lietās un lietās par vecāku atbildību
            – Regula Nr. 1347/2000 (2003. gada Pievienošanās akts; Padomes Regulas Nr. 1347/2000 42. panta 2. punkts) (sal. ar 27. un
            28. punktu)
      Priekšmets
      
         Lūgums sniegt prejudiciālu nolēmumu – 
               Anotato Dikastirio Kyprou
                – Dalībvalsts (Kipra) tiesu kompetence interpretēt un piemērot Padomes 2000. gada 29. maija Regulas (EK) Nr. 1347/2000 par
                  jurisdikciju un spriedumu atzīšanu un izpildi laulības lietās un lietās par abu laulāto vecāku atbildību par bērniem (OV L 160,
                  19. lpp.) 2. panta 1. punktu, 42. un 46. pantu – Laulības šķiršanas procedūra, kuru pēc regulas spēkā stāšanās, bet pirms
                  Kipras kļūšanas par dalībvalsti vīrs uzsāka Kipras tiesā – Laulības šķiršanas procedūra, kuru pēc 2004. gada 1. maija sieva
                  uzsāka citas dalībvalsts tiesā (Apvienotā Karaliste), kas visu attiecīgo laika posmu bija dalībvalsts – Laulātie, kuriem abiem
                  ir Kipras pilsonība, bet kuri pastāvīgi dzīvo Apvienotajā Karalistē
               
            Rezolutīvā daļa:
      Padomes 2000. gada 29. maija Regulas (EK) Nr. 1347/2000 par jurisdikciju un spriedumu atzīšanu un izpildi laulības lietās
         un lietās par abu laulāto vecāku atbildību par bērniem nav piemērojama laulības šķiršanas procedūrā, kas uzsākta valsts tiesā,
         pirms šī valsts kļuva par Eiropas Savienības dalībvalsti.